Pengelasan iklim Köppen

Pengelasan iklim Köppen ialah salah sejenis sistem pengelasan iklim yang terlaris digunakan di dunia, pertama kalinya diterbitkan oleh seorang ahli kaji iklim berbangsa Jerman yang bernama Wladimir Köppen pada tahun 1884, diikuti beberapa pengubahsuaian oleh Köppen sendiri, khususnya pada tahun 1918 dan 1936. Kemudian, seorang lagi ahli kaji iklim Jerman bernama Rudolf Geiger bekerjasama dengan Köppen untuk membuat perubahan lagi pada sistem pengelasannya, oleh itu adakalanya dipanggil sistem pengelasan Köppen–Geiger .

Sistem ini berasaskan konsep bahawa tumbuh-tumbuhan asli setempat merupakan cara terbaik untuk menentukan iklimnya. Oleh itu, sempadan kawasan iklim digariskan berdasarkan taburan tumbuh-tumbuhan, menggabungkan purata suhu dan kerpasan tahunan dan bulanan, serta kebermusiman kerpasan.

 Skim 
Skim pengelasan iklim Köppen membahagikan iklim-iklim kepada lima kelompok utama dan beberapa jenis dan subjenis. Setiap jenis iklim dilambangkan oleh simbol 2–4 huruf.

 KELOMPOK A: Iklim tropika/megaterma 
Iklim tropika disifatkan dengan suhu tinggi yang malar (di paras laut dan tanah pamah), iaitu mengalami suhu purata  ke atas sepanjang 12 bulan dalam setahun; dibahagi kepada berikut:

 Iklim hutan hujan tropika (Af):McKnight & Hess, pp. 205–8, "Climate Zones and Types: Tropical Wet Climate (Af)" Mengalami kerpasan  ke atas sepanjang kesemua 12 bulan. Iklim ini terjadi dalam jurang garis lintang 5–10° dari khatulistiwa. Di sesetengah kawasan pantai timur, boleh juga terjadi 25° dari khatulistiwa. Iklim ini dikuasai oleh Sistem Tekanan Rendah Doldrums sepanjang tahun, oleh itu tidak mengalami perubahan musim.
 Contoh:
 Limpung, Indonesia
 Pekalongan Timur, Indonesia
 Banyumas, Indonesia
 Dramaga, Indonesia
 Wonosobo, Indonesia
 Banjarnegara, Indonesia
 Bogor, Indonesia
 Bandar Lampung, Indonesia
 Jambi, Indonesia
 Bengkulu, Indonesia
 Kuala Lumpur, Malaysia
 Belém, Brazil
 Hilo, Hawaii, Amerika Syarikat
 Singapura
 Sesetengah tempat yang mengalami iklim ini sememangnya mengalami kelembapan sepanjang tahun (cth., pantai Pasifik barat laut Amerika Selatan dan Amerika Tengah, dari Ecuador hingga ke Costa Rica), tetapi selalunya tempoh matahari lebih tinggi dan waktu siang lebih lama paling lembap sekali (seperti di Palembang, Indonesia) ataupun ketika matahari lebih rendah atau waktu siang lebih singkat juga lebih menerima hujan (seperti di Sitiawan, Malaysia).
 Sebilangan kecil tempat yang mengalami iklim ini ditemui di pinggir luar rantau tropika, khususnya di Hemisfera Selatan, misalnya: Santos, Brazil. Perhatian. Istilah tidak bermusim bermaksud tiadanya perbezaan ketara antara tempoh waktu siang dan suhu min bulanan (atau harian) di kawasan tropika sepanjang tahun. Terdapat perubahan berkitar tahunan di kawasan tahunan, tidak mudah ditelah seperti kawasan iklim sederhana, meskipun tiada kena-mengena dengan suhu tetapi berkait rapat dengan terdapatnya air sama ada dalam bentuk air hujan, kabus, tanah, lumpur. Tindak balas tumbuhan (cth. fenologi), kegiatan haiwan (pemakanan, penghijrahan, pembiakan, dsb.), dan kegiatan manusia (penanaman, penuaian, pemburuan, perikanan, dsb.) dibiasakan dengan kebermusiman ini. Sememangnya, di kawasan Amerika Selatan dan Amerika Tengah yang beriklim tropika, musim tengkujuh atau lembap dipanggil Invierno atau Inverno, itupun juga terjadi di Hemisfera Utara pada musim panas; begitu juga, musim kemarau atau kering pula dipanggil Verano atau Verão, juga terjadi di Hemisfera Utara pada musim sejuk.
 Iklim monsun tropika (Am):McKnight & Hess, p. 208, "Climate Zones and Types: tropical monsoon climate (Am)" Jenis iklim ini yang paling kerap ditemui di Asia selatan dan Afrika barat, timbul daripada angin monsun yang bertukar arah mengikut musim. Iklim ini mengalami bulan paling kering (yang selalunya terjadi sekitar solstis musim sejuk) dengan curahan hujan kurang daripada 60 mm, tetapi melebihi (100 − [jumlah kerpasan tahunan {mm}/25]).
 Contoh:
 Batang, Indonesia
 Pekalongan, Indonesia
 Semarang, Indonesia
 Jakarta, Indonesia
 Surakarta, Indonesia
 Yogyakarta, Indonesia
 Karawang, Indonesia
 Purwakarta, Indonesia
 Ujungpandang, Indonesia
 Conakry, Guinea
 Chittagong, Bangladesh
 Miami, Florida, Amerika Syarikat
 Cairns, Australia
 Juga adanya satu senario lain yang menempatkan sebilangan tempat dalam kategori ini; inilah iklim litoral angin pasat namanya kerana angin ketimuran membawa kerpasan yang cukup ketika bulan "musim sejuk" untuk mengelakkan iklimnya daripada menjadi iklim lembap kering tropika. Contohnya: Nassau, Bahamas.
 Iklim lembap kering atau savana tropika (Aw):McKnight & Hess, pp. 208–11, "Climate Zones and Types: tropical savanna climate (Aw)" Iklim-iklim ini mengalami musim kering yang ketara, iaitu bulan paling kering yang mengalami kerpasan tidak lebih 60 mm dan juga kurang daripada (100 − [jumlah kerpasan tahunan {mm}/25]).
 Contoh:
 Surabaya, Indonesia
 Malang, Indonesia
 Banyuwangi, Indonesia
 Jember, Indonesia
 Denpasar, Indonesia
 Lombok, Indonesia
 Kupang, Indonesia
 Larantuka, Indonesia
 Palu, Indonesia
 Mumbai, Maharashtra, India
 Rio de Janeiro, Rio de Janeiro, Brazil
 Veracruz, Veracruz, Mexico
 Lagos, Negeri Lagos, Nigeria
 Darwin, Northern Territory, Australia
 Kebanyakan kawasan yang mengalami iklim ini terdapat di pinggir luar zon tropika, tetapi juga sedikitnya yang berada dalam zon tropika (cth., San Marcos, Antioquia, Colombia). Sebenarny, pantai Caribbean dari teluk Urabá di sempatan Colombia–Panamá ke timur di delta sungai Orinoco, di Lautan Atlantik (ca. 4,000 km), mengalami tempoh kering yang berpanjangan (paling melampau ialah iklim BSh (lihat di bawah) yang disifatkan oleh kerpasan yang amat rendah, misalnya, di kawasan Guajira, dan Coro, Venezuela barat, iaitu semenanjung paling utara di Amerika Selatan, yang menerima tidak lebih 300 mm jumlah kerpasan tahunan dalam masa dua tiga bulan). Keadaan ini turut dirasai di Antilles Kecil dan Antilles Besar yang membentuk kawasan kering lilit Caribbean. Kepanjangan dan keterlaluan musim kering ini berkurangan di kawasan pedalaman (arah selatan); di garis lintang sungai Amazon — yang mengalir ke arah timur, dekat selatan garis khatulistiwa — iklimnya ialah Af. Di sebelah timur banjaran Andes, antara rantau Caribbean yang kering gersang dan kawasan Amazon yang malar lembap terletarknya Llanos atau Savanna di sungai Orinoco, iaitu penyumbang kepada nama iklim ini.
 Adakalanya As menggantikan Aw jika musim kering berlaku ketika tempoh matahari lebih tinggi dan waktu siang lebih lama; contohnya, di Hawaii, Afrika Timur (Mombasa, Kenya) dan Sri Lanka (Trincomalee). Di kebanyakan tempat yang beriklim lembap kering tropika, selalunya, musim kering berlaku ketika matahari lebih rendah dan waktu siang lebih singkat kerana kesan lindung hujan yang dialami pada tempoh matahari tinggi.
 Contoh:
 Honolulu, Hawaii, Amerika Syarikat

 KELOMPOK B: Iklim kering (gersang dan separa gersang) 

Iklim-iklim ini disifatkan dengan fakta bahawa kerpasan adalah kurang daripada potensi penyejatpeluhan.McKnight & Hess, pp. 212–1, "Climate Zones and Types: Dry Climates (Zone B)" Ambangnya ditentukan seperti berikut:
 Untuk mendapatkan ambang kerpasan (dalam ukuran milimeter), darabkan suhu purata tahunan dalam °C dengan 20, kemudian tambah 280 jika 70% jumlah kerpasan ke atas dialami di separuh matahari tinggi dalam setahun (April hingga September di Hemisfera Utara, atau Oktober hingga Mac di Hemisfera Selatan), atau tambah 140 jika 30%–70% jumlah kerpasan diterima sepanjang tempoh matahari tinggi tersebut, atau tambah 0 jika kurang 30% jumlah kerpasan diterima.
 Jika kerpasan tahunan kurang daripada separuh ambang Kelompok B, maka dikelaskannya BW (iklim gurun); jika di antara 50%–99% ambangnya, maka kelasnya BS (iklim steppe); jika mencecah ambangnya, maka kawasan tersebut tiada iklim Kelompok B.
 Huruf ketiga boleh digunakan untuk menandakan suhunya. Asalnya, h menandakan iklim garis lintang rendah (suhu purata tahunan > 18 °C) manakala k melambangkan iklim garis lintang sederhana (suhu purata tahunan < ), tetapi amalan masa kini (khususnya di Amerika Syarikat) adalah menggunakan h untuk menandakan bahawa bulan paling sejuk mengalami suhu purata melebihi , manakala k menandakan sekurang-kurangnya satu bulan yang mengalami suhu purata di bawah 0 °C.
 Contoh:
 Yuma, Arizona, Amerika Syarikat (BWh)
 Mexicali, Mexico (BWh)
 Almería, Sepanyol (BWh)
 Cobar, New South Wales, Australia (BSh)
 Murcia, Sepanyol (BSh)
 Denver, Colorado, Amerika Syarikat (BSk)
 Punta Arenas, Chile (Bsk)
 Mossoró, Rio Grande do Norte, Brazil (BSh)
 Dubai, Emiriah Arab Bersatu (BWh)
 Jodhpur, Rajasthan, India (BWh)
 Tijuana, Mexico (BSh)
 Kawasan gurun yang terletak di sepanjang pantai barat benua di lokasi tropika atau subtropika, disifatkan dengan suhu yang lebih nyaman berbanding tempat lain di garis lintang yang seumpamanya (kerana kehadiran arus lautan sejuk berdekatan) serta kerap mengalami kabut dan awan rendah, biarpun tempat-tempat ini merupakan antara yang terkering di dunia dari segi jumlah kerpasan yang dialami. Iklim ini adakalanya dilabelkan BWn dan boleh ditemui di Lima, Peru dan Walvis Bay, Namibia. Kategori BSn boleh ditemui di kawasan steppe pesisir yang berkabut.
 Adakalanya, terbubuhnya huruf keempat untuk menandakan sama ada musim sejuk lebih "lembap" berbanding musim panas atau sebaliknya. Untuk mendapatkan huruf tersebut, bulan terlembap mesti menerima sekurang-kurangnya  purata kerpasan jika kesemua 12 bulan melebihi suhu , atau  jika sebaliknya; tambahan pula sekurang-kurangnya 70% jumlah kerpasan itu mestilah sama separuh tahunnya dengan bulan terlembap — tetapi huruf yang digunakan menandakan bila berlakunya musim "kering", bukan musim "lembap". Oleh itu, Khartoum, Sudan dikira beriklim BWhw, Niamey, Niger adalah BShw, El Arish, Mesir adalah BWhs, Asbi'ah, Libya adalah BShs, Wilayah Ömnögovi, Mongolia adalah BWkw, dan Xining, China adalah BSkw (BWks dan BSks tidak wujud jika takat 0 °C pada bulan tersejuk diterima sebagai sempadan h/k). Jika kedua-dua keperluan w dan s tidak dipenuhi, maka tiada perlunya huruf keempat.

 KELOMPOK C: Iklim sederhana/mesoterma 
Iklim-iklim ini mengalami suhu purata melebihi  pada musim panas, dan suhu purata musim sejuk antara  antara .

Sesetengah ahli kaji iklim, khususnya di Amerika Syarikat, lebih gemar menerima  dan bukan  pada bulan tersejuk sebagai sempadan antara kelompok C dan D, untuk mengelakkan kawasan tanjung tinggi tertentu di sekitar New England (terutamanya Cape Cod) dan pulau-pulau berdekatan seperti Nantucket dan Martha's Vineyard, daripada tergolong dalam kategori Sederhana Maritim yang dibincangkan di bawah; kategori ini juga dikenali sebagai iklim "Pantai Barat Marin", oleh itu pengguguran lokasi-lokasi tersebut mengehadkannya kepada kawasan sepanjang pinggir barat benua sahaja, sekurang-kurangnya begitulah di Hemisfera Utara. Ini juga mengalihkan beberapa kawasan tengah garis lintang – seperti Lembah Ohio dan sesetengah kawasan di Negeri Atlantik Tengah, di samping beberapa kawasan Asia timur-tengah – dari subtropika lembap hingga kebenuaan lembap.

 Huruf kedua menandakan corak kerpasan — w menandakan musim sejuk yang kering (bulan musim sejuk terkering mengalami purata kerpasan kurang 1/10 purata kerpasan bulan musim panas terlembap; juga diterima bulan musim sejuk terkering mengalami purata kerpasan kurang 30 mm), s menandakan musim panas yang kering (bulan musim panas kering kurang 30 mm purata kerpasannya, dan kurang 1/3 kerpasan bulan musim sejuk terlembap) dan f pula bererti kerpasan setara sepanjang tahun (tiada di antara syarat-syarat tersebut yang dicapai).
 Huruf ketiga menandakan takat bahang musim panas — a menandakan suhu purata bulanan terpanas melebihi  dengan sekurang-kurangnya 4 bulan bersuhu purata melebihi , b menandakan suhu purata bulan terpanas kurang daripada 22 °C, tetapi sekurang-kurangnya 4 bulan bersuhu purata melebihi 10 °C, manakala c bererti 3 bulan ke bawah mengalami suhu min melebihi 10 °C. Peruntukan huruf a dan b adakalanya disongsangkan, terutamanya oleh ahli kaji iklim di Amerika Syarikat.
 Iklim Kelompok C dibahagi kepada berikut:
 Iklim subtropika musim panas kering atau Mediterranean (Csa, Csb):McKnight & Hess, pp. 221–3, "Climate Zones and Types: mediterranean climate (Csa, Csb)" Iklim-iklim ini biasanya terjadi di tepi barat benua antara antara garis lintang 30° dan 45°. Iklim-iklim ini berada di rantau perenggan kutub pada musim sejuk, oleh itu mengalami suhu sederhana dan cuaca lembap yang berubah-ubah. Musim panasnya pula panas kering kerana dikuasai sistem tekanan tinggi subtropika, kecuali di kawasan pesisir pantai yang mengalami musim panas yang lebih nyaman kerana kehadiran arus lautan sejuk yang boleh membawa kabut tetapi menghalang curahan hujan.
 Contoh:
 Adelaide, Australia (Csa)
 Antalya, Turki (Csa)
 Athens, Yunani (Csa)
 Cape Town, Afrika Selatan (Csa)
 Izmir, Turki (Csa)
 Lisbon, Portugal (Csa)
 Los Angeles, California, Amerika Syarikat (pedalaman) (Csa)
 Los Angeles, California, Amerika Syarikat (pesisiran) (Csb)
 Madrid, Sepanyol (Csa)
 Marseille, Perancis (Csa)
 Medford, Oregon, Amerika Syarikat (inland) (Csa)
 Palermo, Itali (Csa)
 Perth, Australia (Csa)
 Porto, Portugal (Csb)
 Risan, Montenegro (Csb)
 Sacramento, Amerika Syarikat (Csa)
 San Francisco, California, Amerika Syarikat (Csb)
 San Jose, California, Amerika Syarikat (Csa)
 Sanremo, Itali (Csa)
 Santiago, Chile (Csb)
 Split, Croatia (Csa)
 Tel Aviv, Israel (Csa)
 Mengikut pengelasan Köppen-Geiger, iklim subtropika musim panas kering (Csb) diluaskan ke kawasan tambahan yang lazimnya tidak dikaitkan dengan iklim Mediterranean biasa, seperti kebanyakan kawasan Barat Laut Pasifik, Chile selatan, beberapa tempat di Argentina barat, dan kawasan utara Sepanyol dan Portugal.http://www.hydrol-earth-syst-sci.net/11/1633/2007/hess-11-1633-2007.html Kawasan-kawasan ini digolongkan sebagai beriklim lautan (Cfb), cuma corak musim panas keringnya memenuhi takat minimum Cs Köppen. Kawasan tanah tinggi lain di rantau subtropika juga memenuhi keperluan Cs, tetapi juga jarang dikaitkan dengan iklim Mediterranean.
 Contoh:
 Seattle, Washington, Amerika Syarikat (Csb / Cfb )
 Victoria, British Columbia, Kanada (Csb / Cfb )
 Puerto Montt, Chile (Csb /  Cfb )
 Iklim subtropika lembap (Cfa, Cwa):McKnight & Hess, pp. 223–6, "Climate Zones and Types: Dry humid subtropical climate (Cfa, Cwa)" Iklim-iklim ini biasanya dialami di pedalaman atau pantai timur benua, khususnya dalam garis lintang berdarjah 20-an dan awal 30-an (tetapi boleh juga mencecah 46°U di Eropah). Berbeza dengan iklim Mediterranean, musim panasnya adalah lembap disebabkan jisim udara tropika yang tidak stabil, atau angin pasat di darat. Asia Timur boleh mengalami musim sejuk yang kering (dan lebih dingin berbanding tempat lain yang sama garis lintangnya) kerana sistem tekanan tinggi Siberia, manakala musim panasnya amat lembap disebabkan pengaruh monsun Asia Barat Daya.
 Contoh:
 Houston, Texas, Amerika Syarikat (Cfa — taburan kerpasan seragam)
 Milan, Itali (Cfa — taburan kerpasan seragam)
 Varna, Bulgaria (Cfa)
 Odessa, Ukraine (Cfa)
 Tblisi, Georgia (Cfa)
 Buenos Aires, Argentina (Cfa — taburan kerpasan seragam)
 Brisbane, Queensland, Australia (Cfa — taburan kerpasan seragam)
 Sydney, New South Wales, Australia (Cfa — taburan kerpasan seragam) 
 Durban, KwaZulu-Natal, Afrika Selatan (Cfa — taburan kerpasan seragam)
 Luodian, Guizhou, China (Cwa)
 Guadalajara, Jalisco, Mexico (Cwa)
 São Paulo, São Paulo, Brazil (Cwa)
 Lucknow, Uttar Pradesh, India (Cwa)
 Hong Kong (Cwa)
 Hanoi (Cwa)
 Iklim sederhana maritim atau iklim lautan (Cfb, Cwb, Cfc):McKnight & Hess, pp. 226–9, "Climate Zones and Types: Marine West Coast Climate (Cfb, Cfc)" Iklim Cfb biasanya dialami di tepi barat benua antara latitude 45° dan 55°, lazimnya terletak di arah kutub dari iklim Mediterranea; tetapi di Australia, iklim ini ditemui di arah kutub dari iklim subtropika lembap, di garis lintang yang lebih rendah. Di Eropah Barat, iklim ini dialami di kawasan pesisiran pantai sehingga garis lintang 63°U. Iklim-iklim ini dikuasai oleh perenggan kutub sepanjang tahun, sekaligus mengalami cuaca berubah-ubah yang selalunya mendung. Musim panasnya juga sejuk kerana litupan awan, namun musim sejuknya lebih sederhana berbanding iklim lain yang sama garis lintangnya.

 Contoh:
 Limoges, Perancis (Cfb — taburan kerpasan seragam)
 Langebaanweg, Afrika Selatan (Cfb — taburan kerpasan seragam)
 Prince Rupert, British Columbia, Kanada (Cfb — taburan kerpasan seragam)
 Bergen, Norway (Cfb — taburan kerpasan seragam)
 Boone, North Carolina, Amerika Syarikat (Cfb — taburan kerpasan seragam)
 Castro, Chile (Cfb — taburan kerpasan seragam)
 Melbourne, Victoria, Australia (Cfb — taburan kerpasan seragam)
 Hobart, Tasmania, Australia (Cfb — taburan kerpasan seragam)
 Iklim Cfb juga dialami di kawasan tinggi yang terletak di kawasan subtropika dan tropika tertentu, di mana iklimnya merupakan kawasan hutan hujan subtropika/tropika di kawasan tanah pamah. Iklim ini dipanggil "Tanah Tinggi", misalnya: Curitiba, Brazil (Cfb — taburan kerpasan seragam), beberapa kawasan di Tamil Nadu, India, dan Crkvice, Montenegro (Cfsb —iklim gunung Mediterranean perhumid tanpa kekeringan musim panas, Crkvice di Orjen juga memegang rekod kerpasan Eropah – berpurata 4927 mm/m² 1931–1960).
 Iklim sederhana bermusim sejuk kering (Cwb) ialah sejenis sifat iklim tanah tinggi yang terletak dalam kawasan tropika Mexico, Peru, Bolivia, Madagascar, Zambia, Zimbabwe dan Afrika Selatan, juga ditemui di Wilayah Córdoba, Argentina, di luar kawasan tropika. Musim sejuknya adalah ketara dan musim panasnya berhujan lebat. Di kawasan tropika, musim hujan dicetuskan oleh jisim udara tropika, manakala musim sejuk keringnya timbul daripada tekanan subtropika tinggi. Suhu sederhananya merupakan kesan altitud yang menjadi sejuk sepanjan tahun.
 Contoh:
 Cuzco, Peru
 Addis Ababa, Ethiopia
 Bogota, Colombia
 Mexico City, Mexico
 Campos do Jordão, São Paulo, Brazil
 La Paz, Bolivia
 Johannesburg, Gauteng, Afrika Selatan
 Gangtok, Sikkim, India
 Iklim Subartik Maritim atau iklim Lautan Subkutub (Cfc):McKnight & Hess Iklim-iklim ini dialami di arah kutub dari iklim Sederhana Maritim, dan terbatas kepada kawasan jalur pantai yang sempit di pinggir arah kutub di pantai barat benua, atau pulau-pulau berhampiran pantai tersebut, khususnya di Hemisfera Utara.
 Contoh:
 Monte Dinero, Argentina (Cfc — taburan kerpasan seragam)
 Ushuaia, Argentina (Cfc — taburan kerpasan seragam)http://www.eosnap.com/ Ushuaia
 Reykjavík, Iceland (Cfc — taburan kerpasan seragam)
 Tórshavn, Kepulauan Faroe (Cfc — taburan kerpasan seragam)
 Harstad, Norway (Cfc — taburan kerpasan seragam)

 KELOMPOK D: Iklim kebenuaan/mikroterma 

Iklim-iklim ini mengalami suhu purata melebihi  pada bulan-bulan terpanas, dan suhu purata di bawah −3 °C (atau 0 °C bagi sesetengah pihak) pada bulan-bulan tersejuk; biasanya dialami di pedalaman atau pantai timur benua, di garis lintang 40°U. Di Hemisfera Selatan, iklim Kelompok D jarang ditemui, iaitu hanya ditemui di sesetengah kawasan tanah tinggi, kerana daratannya lebih kecil di garis lintang pertengahan, apatah lagi tiadanya daratan di selatan garis lintang 40°S.

 Huruf kedua dan ketiga digunakan seperti untuk Kelompok C, ditambah pula huruf ketiga d yang menandakan tidak lebih tiga bulan yang mengalami suhu min melebihi 10 °C dan suhu bulan tersejuk di bawah .
 Iklim kelompok D dibahagi seperti berikut:
 Iklim kebenuaan bermusim panas terik (Dfa, Dwa, Dsa):McKnight & Hess, pp. 231–2, "Climate Zones and Types: humid continental climate (Dfa, Dfb, Dwa, Dwb)" Iklim Dfa biasanya dialami di jurang garis lintang berdarjah antara akhir 30-an dan awal 40-an, dengan suhu purata bulan terpanas >22 °C. Di Asia timur, iklim Dwa meluas ke selatan kerana dipengaruhi sistem tekanan tinggi Siberia yang juga menimbulkan musim sejuk yang kering di sini, manakala musim panasnya amat lembap disebabkan kitaran monsun.
 Contoh:
 Chicago, Illinois, Amerika Syarikat (Dfa — musim panas lebih lembap daripada musim sejuk)
 Toronto, Ontario, Kanada (Dfa — musim panas lebih lembap sedikit daripada musim sejuk)
 Santaquin, Utah, Amerika Syarikat (Dfa — musim panas lebih kering daripada musim sejuk)
 Belgrade, Serbia (Dfa)
 Budapest, Hungary (Dfa)
 Bucharest, Romania (Dfa) (Dfa — musim panas lebih lembap daripada musim sejuk)
 Seoul, Korea Selatan (Dwa)
 Beijing, China (Dwa)
 Tabriz, Iran (Dsa)
 Dsa hanya wujud di kawasan tinggi yang bersebelahan dengan kawasan beriklim Mediterranean bermusim panas hangat (Csa), seperti Cambridge, Idaho dan Saqqez di Kurdistan Iran.
 Iklim kebenuaan bermusim panas hangat atau hemiboreal (Dfb, Dwb, Dsb): Iklim Dfb dan Dwb terletak terus di utara iklim Kebenuaan Musim Panas Hangat, iaitu di sekitar garis lintang berdarjah akhir 40-an dan awal 50-an di Amerika Utara dan Asia, dan juga di Eropah Tengah dan Timur dan Rusia, antara iklim Sederhana Maritim dan Subartik Kebenuaan yang mencecah garis lintang berdarjah akhir 50-an dan awal 60-an.
 Contoh:
 Moncton, New Brunswick, Kanada (Dfb — taburan kerpasan seragam)
 Minsk, Belarus (Dfb — musim panas lebih lembap daripada musim sejuk)
 Saskatoon, Saskatchewan, Kanada (Dfb; musim panas lebih lembap daripada musim sejuk)
 Revelstoke, British Columbia, Kanada (Dfb — musim panas lebih kering daripada musim sejuk)
 Fargo, North Dakota, Amerika Syarikat (Dfb — musim sejuk lebih kering daripada musim panas)
 Helsinki, Finland (Dfb — musim sejuk agak kering berbanding musim panas)
 Växjö, Sweden (Dfb — musim sejuk agak kering berbanding musim panas)
 Vladivostok, Russia (Dwb)
 Harbin, China (Dwb; musim panas lebih lembap berbanding musim sejuk)
 Dsb timbul daripada keadaan yang sama seperti Dsa, tetapi di altitud atau garis lintang yang lebih tinggi, terutamanya di Amerika Utara kerana di sinilah iklim Mediterranean meluas lagi ke arah kutub berbanding Eurasia; misalnya
 Mazama, Washington
 Ankara, Turki
 Iklim subartik kebenuaan atau boreal (taiga) (Dfc, Dwc, Dsc):McKnight & Hess, pp. 232–5, "Climate Zones and Types: subarctic climate (Dfc, Dfd, Dwc, Dwd)" Iklim Dfc dan Dwc dialami di arah kutub dari iklim Kelompok D yang lain, terutamanya dalam jurang garis lintang berdarjah 50-an dan awal 60-an Utara, tetapi mungkin juga mencecah garis lintang 70°U.
 Contoh:
 Sept-Îles, Quebec, Kanada (Dfc — taburan kerpasan seragam)
 Anchorage, Alaska, Amerika Syarikat (Dfc — musim panas lebih lembap daripada musim sejuk)
 Mount Robson, British Columbia, Kanada (Dfc — musim panas lebih kering daripada musim sejuk)
 Irkutsk, Rusia (Dwc)
 Kirkenes, Finnmark, Norway (Dfc – musim panas lebih lembap daripada musim sejuk)
 Dsc, seperti Dsa dan Dsb, hanya terhad kepada kawasan tanah tinggi berhampiran kawasan beriklim Mediterranean, iaitu yang paling jarang di kalangan ketiga-tiganya kerana altitud lebih tinggi lagi diperlukan untuk mendapatkan iklim sebegini. Contohnya: Zubački kabao, Montenegro (Dfsc iklim salji Mediterranean perhumid) dan Galena Summit, Idaho.
 Iklim Subartik Kebenuaan yang mengalami musim sejuk melampau (Dfd, Dwd): Iklim-iklim ini hanya terjadi di bahagian timur Siberia. Sesetengah nama tempat yang mengalami iklim ini, khususnya Verkhoyansk dan Oymyakon, dijadikan sinonim kepada kesejukan yang keterlaluan pada musim salji.

 KELOMPOK E: Iklim kutub 

Iklim-iklim ini disifatkan dengan suhu purata di bawah  sepanjang 12 bulan dalam setahun:

 Iklim Tundra (ET):McKnight & Hess, pp. 235–7, "Climate Zones and Types: iklim tundra (ET)" Bulan terpanas mencatat suhu purata antara  dan . Iklim ini dialami di sisi utara daratan Amerika Utara dan Eurasia, serta pulau-pulau berdekatan.
 Contoh:
 Iqaluit, Nunavut, Kanada
 Provideniya, Rusia
 Nuuk, Greenland
 Longyearbyen, Svalbard
 Barrow, Alaska
 ET juga ditemui di kawasan tanah tinggi di luar rantau kutub, di atas garisan pokok, seperti Mount Washington, New Hampshire dan Jotunheimen, Norway.
 iklim litupan ais (EF):McKnight & Hess, pp. 237, "Climate Zones and Types: iklim litupan ais (EF)" Kesemua 12 bulan mengalami suhu purata di bawah . Iklim ini mendominasi benua Antartika (cth., Scott Base) dan kawasan pedalaman Greenland (cth., Eismitte atau Ais Utara).
 Adakalanya, disertakan juga huruf kecil ketiga pada iklim ET jika musim panas jelas lebih kering daripada musim sejuk atau sebaliknya; oleh itu, Pulau Herschel ('Qikiqtaruk', dalam bahasa Inuvialuit) berhampiran pesisiraan Wilayah Yukon, Kanada, ditetapkan ETw, manakala Pic du Midi de Bigorre di kawasan Pyrene Perancis pula menerima lambang ETs. Jika kerpasannya lebih kurang sama rata, ETf boleh digunakan, misalnya untuk Hebron, Labrador. Apabila mengamalkan penggunaan huruf tambahan ini, digunakannya piawaian yang sama dengan Kelompok C dan D, ditambah syarat bahawa bulan terlembap mestilah mengalami kerpasan purata 30 mm atau lebih (iklim Kelompok E boleh sekering ataupun lebih kering berbanding iklim Kelompok B berdasarkan kerpasan purata yang diterima, namun kadar penyejatannya jauh lebih rendah). Huruf kerpasan bermusim jarang sekali disambungkan dengan iklim EF, terutamanya disebabkan betapa susahnya membezakan antara salji curahan dan salji tiupan, kerana saljilah satu-satunya punca kelembapan dalam iklim-iklim ini.

 KELOMPOK H: Iklim Alp 
 Contoh:
 Cusco, Peru

 Skim pengelasan iklim Trewartha 

Skim pengelasan iklim Trewartha merupakan sebentuk pengubahsuaian sistem Köppen yang bertujuan menetapkan semula kelompok-kelompok iklim agar lebih menghampiri penentuan kawasan tumbuh-tumbuhan, khususnya di Amerika Syarikat. Mengikut sistem Köppen yang biasa, kawasan barat Washington dan Oregon tergolong sama dengan California selatan, biarpun kedua-dua rantau tersebut mengalami cuaca dan tumbuh-tumbuhan yang ketara bezanya; di samping menggolongkan kawasan selatan New England seiklim dengan Gulf Coast. Pengubahsuaian Trewartha ini bertujuan menggolongkan semula kawasan pinggir laut Barat Laut Pasifik sebagai berbeza iklimnya dari California, dan New England juga berbeza daripada Gulf Coast.

 Kelompok A
 Inilah kelompok iklim tropika yang sama ketetapannya dengan skim Köppen (iaitu kesemua 12 bulan bersuhu purata 18 °C ke atas). Iklim yang mengalami tidak lebih dua bulan kering (iaitu kerpasan purata kurang daripada 60 mm, sama seperti Köppen) dikelaskan Ar (sebagai ganti Af Köppen), manakala iklim lain dikelaskan Aw jika musim kering berlaku ketika tempoh matahari rendah/waktu siang lebih singkat atau As jika musim kering berlaku ketika tempoh matahari tinggi/waktu siang lebih lama. Tiadanya pengenal iklim monsun tertentu dalam skim asli, tetapi kemudian dibubuh Am, mengikut parameter sama seperti Köppen (kecuali bahawa sekurang-kurangnya tiga bulan, bukan sebulan sahaja, mesti mengalami kerpasan purata kurang daripada 60 mm).
 Kelompok B
 BW dan BS sama ertinya dengan skim Köppen, cuma iklim Köppen BWn adakalanya ditandai BM (M untuk "marin"). Namun begitu, formula yang berlainan digunakan untuk menghitung ambang kegersangan: 10 X (T − 10) + 3P, yang mana T bersamaan suhu purata min dalam darjah Celsius, dan P ialah peratusan jumlah kerpasan yang diterima dalam enam bulan matahari tinggi (April hingga September di Hemisfera Utara, Oktober hingga Mac di Hemisfera Selatan). Jika kerpasannya kurang daripada formula tersebut, maka iklimnya dikira sebagai gurun (BW); jika bersamaan atau melebihi tetapi kurang daripada dua kali formula itu, maka iklimnya digolongkan sebagai steppe (BS); dan jika kerpasannya melebihi dua kali formula itu maka iklimnya tiada dalam Kelompok B. Berbeza dengan skim Köppen, tidak wujudnya subset terma dalam lingkungan kelompok ini dalam skim Trewartha, melainkan Skala Terma Sejagat digunakan.
 Kelompok C
 Dalam skim Trewartha, kategori ini melingkungi iklim subtropika sahaja (8 bulan ke atas bersuhu lebih 10 °C). Cs dan Cw sama ertinya dengan skim Köppen, tetapi iklim subtropika tanpa musim kering yang ketara bertanda Cr sebagai ganti Cf Köppen (dan untuk Cs, purata kerpasan tahunan mestilah kurang daripada  selain bulan musim panas terkering mengalami kerpasan kurang daripada 30 mm dan kurang daripada 1/3 lembapnya berbanding bulan musim sejuk yang terlembap).
 Kelompok D
 Kelompok ini mewakili iklim sederhana (4 hingga 7 bulan melebihi 10 °C). Iklim sederhana maritim (kebanyakan iklim Cfb dan Cwb Köppen) bertanda DO dalam skim Trewartha, namun ada yang jatuh dalam iklim Cr dan Cw, (tetapi sesetengah tempat (seperti Halifax) berhampiran pantai timur Amerika Utara dan Asia dikira sebagai iklim DO dalam skim Trewartha biarpun tergolong dalam Cfa/Cwa, bukan Cfb/Cwb, dalam skim Köppen), manakala iklim kebenuaan pula bertanda DCa (Köppen Dfa, Dwa, Dsa) dan DCb (Köppen Dfb, Dwb, Dsb). Untuk iklim-iklim kebenuaan, adakalanya huruf ketiganya (a atau b) digugurkan, maka tinggal DC sahaja; sesekali juga dibubuhnya huruf kebermusiman kerpasan pada iklim maritim dan kebenuaan (r, w, atau s). Titik pemisah antara iklim maritim dan kebenuaan ialah 0 °C pada bulan tersejuk, berbanding −3 °C yang diberi oleh Köppen (namun begitu, seperti yang dibincangkan tadi, sesetengah ahli kaji iklim, khususnya di Amerika Syarikat, kini menerima 0 °C pada bulan tersejuk sebagai batas arah khatulistiwa bagi iklim kebenuaan dalam skim Köppen juga).
 Kelompok E
 Inilah kelompok iklim subartik, sama ketetapannya dengan skim Köppen (1 hingga 3 bulan mengalami suhu purata 10 °C ke atas; Köppen Cfc, Dfc, Dwc, Dsc, Dfd, Dwd). Berbeza dengan skim asli, wujudnya EO dan EC dalam kelompok ini, dengan EO (subartik maritim) yang bererti bulan tersejuk bersuhu purata melebihi −10 °C, manakala EC (subartik kebenuaan atau "boreal") bererti sekurang-kurangnya sebulan yang mengalami suhu purata −10 °C ke bawah. Seperti dalam Kelompok D, huruf ketiga boleh dibubuh untuk menandakan kebermusiman kerpasan. Dalam skim Trewartha tiadanya padanan berasingan bagi iklim Dfd/Dwd Köppen.
 Kelompok F
 Inilah kelompok iklim kutub, dibahagi kepada FT (Köppen ET) dan FI (Köppen EF).
 Kelompok H
 Iklim tanah tinggi, yang mana altitud memainkan peranan dalam menentukan pengelasan iklim.McKnight & Hess, pp. 237–40, "Climate Zones and Types: Highland Climate (Zone H) " Secara terperinci, ini boleh digunakan jika pembetulan suhu purata setiap bulan kepada nilai paras laut menggunakan formula tambah 5.6 °C bagi setiap 1,000 meter ketinggian akan menyebabkan iklimnya tergolong dalam kelompok terma berbeza daripada yang ditetapkan oleh suhu bulanan yang sebenar. Adakalanya, G digunakan sebagai ganti H jika perkara di atas adalah benar dan altitudnya adalah antara 500–2,500 meter; cuma G atau H ini diletakkan di hadapan huruf terma yang sewajarnya, bukan menggantikannya — dan huruf kedua yang digunakan ini mencerminkan suhu bulanan yang dibetulkan, bukan suhu bulanan sebenar.
 Skala Terma Sejagat
 Wujudnya pilihan untuk menyertakan maklumat mengenai bulan terpanas dan tersejuk untuk setiap iklim dengan membubuh huruf ketiga dan keempat. Huruf-huruf yang digunakan mengikut skala berikut:i — teramat hangat: Suhu bulanan min  ke atash — amat hangat: a — hangat: b — panas: l — sederhana: k — nyaman: o — sejuk: c — amat sejuk: d — teramat sejuk: e — melampau sejuk:  ke bawah. Contoh penandaan iklimnya termasuk Afaa untuk Kuala Lumpur, Malaysia, BWhl untuk Aswan, Mesir, Crhk untuk Dallas, Texas, DOlk untuk London, EClc untuk Arkhangelsk, Rusia, dan FTkd untuk Barrow, Alaska.

 Peta Dunia Pengelasan Iklim Köppen–Geiger (1951–2000) 
Mengikut peranggu data terkini dari Unit Penyelidikan Iklim Universiti East Anglia dan Pusat Kaji Iklim Kerpasan Global Precipitation di Khidmat Kaji Cuaca Jerman, terhimpunnya peta dunia pengelasan iklim digital Köppen–Geiger yang baru untuk separuh kedua abad ke-20.

 Rujukan 

 Pautan luar 
 World Map of the Köppen–Geiger climate classification for the period 1951–2000
  Köppen Climate Classification – peta sekilas, huraian dan data perbandaran Negeri São Paulo
 Rekod iklim 
 WorldClimate
 Weather Base

Kategori:Iklim
Kategori:Sistem pengelasan